Gică Popescu, reacție dură după ce Rapid a ieșit 'la vânătoare' pentru Louis Munteanu
Gică Popescu, președintele echipei Farul Constanța, a reacționat la declarația lui Victor Angelescu, acționarul minoritar de la Rapid, care a dezvăluit că Louis Muneatnu este dorit de clubul din Giulești.
Va fi o bătălie pentru transferul atacantului în vârstă de 21 de ani, Gigi Becali dorindu-l foarte tare pe vârful crescut de Gică Hagi.
Reacția lui Gică Popescu
Gică Popescu a avut o reacție piperată, insistând că acum nu este momentul oportun pentru a se discuta un potențial transfer al atacantului, învocând faptul că Farul este o adversară directă al Rapidului, în play-off. Popescu le-a recomandat celor de la Rapid să fie mai atenți când fac declarații privind anumiți jucători și i-a numit lipsiți de fair-play, având în vedere că au avut intenția de a îl transfera pe Louis Munteanu.
"Nu avem nicio clauză în contractul cu Fiorentina vizavi de Louis Munteanu. Totuși, în baza relațiilor pe care le avem cu Fiorentina, îți dai seama că am avea prima opțiune la vară. Dar nu este momentul să discutăm acum despre asemenea lucruri, în plină competiție, în plin sezon.
Eu cred că orice club ce și-l dorește pe Louis Munteanu, repet, ținând cont că suntem în plină competiție, ar trebui să fie mai precaut. Oamenii clubului care l-ar dori pe Louis Munteanu ar trebui să fie mai atenți la declarații ce pot fi interpretate.
Fiind în competiție, acel jucător fiind la o adversară, nu poți să ieși public să declari… Chiar dacă e adevărat. Nu e fair-play! Noi, Farul, suntem în play-off cu Rapid, ar trebui ca toți oficialii, reprezentanții, cluburilor să fie atenți la declarații ce pot influența situații.
Nu se fac astfel de lucruri! Astfel de chestiuni… (ridică vocea) E doar o chestiune de fair-play. Competiția e în desfășurare, noi ne luptăm cu Rapid în același play-off, venim după o evoluție foarte, foarte bună în Giulești, pur și simplu, nu se fac astfel de declarații", a declarat Gică Popescu, conform as.ro
Bătălie pentru atacant
Dan Șucu, acționarul giuleștenilor, îl dorește pe Louis Munteanu la echipă, vrâmd să i-l "fure" lui Becali, ce și-a exprimat dorința de a-l aduce la FCSB pe tânărul vârf. Victor Angelescu a declarat că Munteanu este dorit de formația din Giulești.
"Să vă spun realitatea, noi chiar ni-l dorim pe Louis Munteanu. Este unul dintre cei mai valoroşi jucători. Normal că ni-l dorim, este ţinta noastră pentru vară. Mai ales dacă Albion Rrrahmani va pleca.
Este o ţintă clară pentru noi, a demonstrat că este unul dintre cei mai valoroşi atacanţi, este tânăr. Poate să facă uşor parte din proiectul Rapidului. Repet, nu am venit înaintea meciului cu Farul că ni-l dorim.
Aţi văzut, a venit Louis Munteanu şi ne-a dat două goluri. Nu este frumos nici pentru Farul, nici pentru competiţie să anunţi înaintea meciului. Sunt nişte lucruri pe care nu le faci.
Este un jucător român, polivalent, tânăr, jucător de naţională. Normal că suntem interesaţi de el, dar nu mi se pare normal să facem public înaintea meciului direct cu Farul", a declarat Victor Angelescu, conform sursei citate.
Urmăriți SPORT.RO și pe Google News